ร้องเรียนเรื่องกลิ่นขยะจากโรงขยะเขตสายไหมครับ ช่วงนี้กลิ่นเริ่มกลับมาอีกแล้วครับ จากคราวก่อนที่ทางผู้ว่าฯ กทม เข้าพื้นที่กลิ่นหายไปนานเลยครับ ตอนนี้กลับมาอีกแล้วครับ ไม่แน่ใจว่ามีการจัดการเปลี่ยนรูปแบบการกำจัดขยะแบบใหม่หรือยังครับ เพราะคราวที่แล้วทางโรงขยะแจ้งว่าจะเปลี่ยนเป็นระบบเตาเผาซึ่งจะทำให้ไม่เกิดกลิ่นอีกต่อไป ผมเสนอว่าทางกรมควบคุมมลพิษต้องส่งคนเพื่อตรวจสอบและติดตามทุกๆ 3 เดือนนะครับ ทางโรงขยะจะได้ดำเนินการอย่างจริงจัง ไม่อย่างนั้นผู้ที่รับผลกระทบที่ไม่ควรจะเกิดขึ้นก็ทำอะไรไม่ได้เลย ในขณะที่มันเป็นแบบนี้มาสิบๆปี ทุกอย่างควรมีการแก้ไขแบบสมบูรณ์ เพราะปัญหามันคือเรื่องเดิมๆ สิ่งนี้มันไม่ควรจะเกิดขึ้นในทุกพื้นที่ เพราะมันทำให้เกิดมลพิษทางอากาศ ซึ่งส่งผลต่องสิ่งแวดล้อมและสังคม ผมอยากให้กรุงเทพเป็นเมืองที่น่าอยู่ในทุกพื้นที่ครับ ถ้าทางโรงขยะไม่สามารถทำให้กลิ่นและขยะมูลฝอยหมดไปได้ ผมคิดว่าควรจะมีการจัดจ้างบริษัทหรือโรงงานอื่นที่วามารถทำได้ดีกว่า เข้าประมูลงาน เพื่อให้เกิดการแข่งขันและมีการพัฒนาที่ดีขึ้น ทั้งด้านเทคโนโลยีใหม่ๆที่ใช้กำจัดขยะและราคาครับ ฝากช่วยติดตามให้ด้วยนะครับ ขอบคุณมากๆครับ